b'\n_START_ARTICLE_\n2-pentanon\n_START_SECTION_\nUkrepi za prvo pomo\xc4\x8d\n_START_PARAGRAPH_\nPo vdihovanju je potrebno dovajati sve\xc5\xbe zrak. V primeru stika s ko\xc5\xbeo moramo odstraniti polito obleko s ko\xc5\xbee ter spirati z obilico vode. V primeru stika z o\xc4\x8dmi moramo takoj pri\xc4\x8deti z izpiranjem o\xc4\x8di za nekaj minut z obilico vode. \xc4\x8ce ima oseba kontaktne le\xc4\x8de jih odstranimo. Ob zau\xc5\xbeitju speremo usta in pazimo, da ne povzro\xc4\x8dimo bruhanja. Za vse primere takoj poi\xc5\xa1\xc4\x8demo zdravni\xc5\xa1ko pomo\xc4\x8d.\n_START_SECTION_\nUkrepi ob po\xc5\xbearu\n_START_PARAGRAPH_\nV primeru po\xc5\xbeara ga lahko gasimo s peno odporno na alkohol, prahom in ogljikovim dioksidom.\n_START_SECTION_\nUkrepi ob nezgodnih izpustih\n_START_PARAGRAPH_\n\xc4\x8ce nam za\xc4\x8dne teko\xc4\x8dina uhajati prostor prezra\xc4\x8dimo in jo kolikor lahko zberemo v zatesnjeni posodi. \xc4\x8cez ostalo teko\xc4\x8dino posujemo pesek ali neaktiven vpojni material, ki jo absorbira. Pesek nato poberemo in damo na varno mesto. Pazimo tudi, da teko\xc4\x8dine ne speremo v kanalizacijo.\n_START_SECTION_\nRavnanje z nevarno snovjo in skladi\xc5\xa1\xc4\x8denje\n_START_PARAGRAPH_\nTeko\xc4\x8dino moramo skladi\xc5\xa1\xc4\x8diti v ognjevarnih posodah. Ko delamo s teko\xc4\x8dino pazimo, da v bli\xc5\xbeini ni odprtega ognja, kajenja in kakr\xc5\xa1nega koli iskrenja.\n_START_SECTION_\nNadzor nad izpostavljenostjo\n_START_PARAGRAPH_\nUporabljati moramo prezra\xc4\x8devanje, eksplozijsko varne elektri\xc4\x8dne naprave ter razsvetljave. Prepre\xc4\x8diti moramo tudi kopi\xc4\x8denje elektrostati\xc4\x8dnega naboja (npr. z ozemljitvijo). Za za\xc5\xa1\xc4\x8dito o\xc4\x8di in dihal uporabljamo za\xc5\xa1\xc4\x8ditna o\xc4\x8dala in masko, za za\xc5\xa1\xc4\x8dito ko\xc5\xbee pa nepropustne \xc4\x8devlje, rokavice, delavno obleko, haljo...\n_START_SECTION_\nFizikalne in kemijske lastnosti\n_START_PARAGRAPH_\nNjegovi hlapi se dobro me\xc5\xa1ajo z zrakom, zato lahko tvorijo tudi eksplozivne zmesi. Pentanon burno reagira z mo\xc4\x8dnimi oksidanti, bazami, amini in izocianati.\n_START_SECTION_\nObstojnost in reaktivnost\n_START_PARAGRAPH_\nPentanon hranimo v dobro zaprtih posodah, saj lahko teko\xc4\x8dina izhlapi.'